CELEX: 62005CA0064
Language: sk
Date: 2007-12-18 00:00:00
Title: Vec C-64/05 P: Rozsudok Súdneho dvora (veľká komora) z  18. decembra 2007 – Švédske kráľovstvo/IFAW Internationaler Tierschutz-Fonds gGmbH, predtým Internationaler Tierschutz-Fonds (IFAW) GmbH, Dánske kráľovstvo, Holandské kráľovstvo, Spojené kráľovstvo Veľkej Británie a Severného Írska, Komisia Európskych spoločenstiev (Odvolanie — Nariadenie (ES) č. 1049/2001 — Prístup verejnosti k dokumentom inštitúcií — Dokumenty pochádzajúce z členského štátu — Námietka tohto členského štátu proti zverejneniu týchto dokumentov — Rozsah článku 4 ods. 5 uvedeného nariadenia)

23.2.2008   
            
            
               SK
            
            
               Úradný vestník Európskej únie
            
            
               C 51/4
            
         Rozsudok Súdneho dvora (veľká komora) z 18. decembra 2007 – Švédske kráľovstvo/IFAW Internationaler Tierschutz-Fonds gGmbH, predtým Internationaler Tierschutz-Fonds (IFAW) GmbH, Dánske kráľovstvo, Holandské kráľovstvo, Spojené kráľovstvo Veľkej Británie a Severného Írska, Komisia Európskych spoločenstiev
   (Vec C-64/05 P) (1)
   
   (Odvolanie - Nariadenie (ES) č. 1049/2001 - Prístup verejnosti k dokumentom inštitúcií - Dokumenty pochádzajúce z členského štátu - Námietka tohto členského štátu proti zverejneniu týchto dokumentov - Rozsah článku 4 ods. 5 uvedeného nariadenia)
   (2008/C 51/07)
   Jazyk konania: angličtina
   Účastníci konania
   
      Odvolateľ: Švédske kráľovstvo (v zastúpení: K. Wistrand, splnomocnená zástupkyňa)
   
      Vedľajší účastník, ktorý v konaní podporuje žalobcu: Fínska republika (v zastúpení: E. Bygglin a A. Guimaraes-Purokoski, splnomocnení zástupcovia)
   
      Ďalší účastníci konania: IFAW Internationaler Tierschutz-Fonds gGmbH, predtým Internationaler Tierschutz-Fonds (IFAW) GmbH (v zastúpení: S. Crosby, solicitor, a R. Lang, advokát), Dánske kráľovstvo (v zastúpení: B. Weis Fogh, splnomocnená zástupkyňa), Holandské kráľovstvo (v zastúpení: H. G. Sevenster a C. Wissels, a M. de Grave, splnomocnení zástupcovia), Spojené kráľovstvo Veľkej Británie a Severného Írska (v zastúpení: S. Nwaokolo a V. Jackson, splnomocnené zástupkyne, a J. Stratford, Barrister), Komisia Európskych spoločenstiev (v zastúpení: C. Docksey a P. Aalto, splnomocnení zástupcovia)
   
      Vedľajší účastník, ktorý v konaní podporuje žalovaného: Španielske kráľovstvo (v zastúpení: I. del Cuvillo Contreras a A. Sampol Pucurull, splnomocnení zástupcovia)
   Predmet veci
   Odvolanie podané proti rozsudku Súdu prvého stupňa (piatej rozšírenej komory) z 30. novembra 2004 vo veci T-168/02, IFAW Internationaler Tierschutz-Fonds gGmbH/Komisia, ktorým sa zamieta návrh na zrušenie rozhodnutia Komisie o zamietnutí žiadosti podanej IFAW v súlade s nariadením Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331) o získanie prístupu k niektorým dokumentom nemeckých orgánov dovolávajúcich sa dôvodov vyššieho verejného záujmu s cieľom deklasovať lokalitu chránenú smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102)
   Výrok rozsudku
   
               1.
            
            
               Rozsudok Súdu prvého stupňa Európskych spoločenstiev z 30. novembra 2004, IFAW Internationaler Tierschutz-Fonds/Komisia (T-168/02) sa zrušuje.
            
         
               2.
            
            
               Rozhodnutie Komisie Európskych spoločenstiev z 26. marca 2002 zamietajúce prístup IFAW Internationaler Tierschutz-Fonds gGmbH prístup k určitým dokumentom získaným Komisiou v rámci konania, v ktorom táto inštitúcia vydala kladné stanovisko k realizácii priemyselného projektu na chránenom území v zmysle smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, sa zrušuje.
            
         
               3.
            
            
               Komisia Európskych spoločenstiev je povinná nahradiť trovy konania vynaložené Švédskym kráľovstvom v rámci konania o odvolaní, aj trovy konania vynaložené IFAW Internationaler Tierschutz-Fonds gGmbH tak v tomto konaní, ako aj v konaní na prvom stupni, ktoré viedlo k vydaniu rozsudku Súdu prvého stupňa Európskych spoločenstiev z 30. novembra 2004, IFAW Internationaler Tierschutz-Fonds/Komisia.
            
         
               4.
            
            
               Dánske kráľovstvo, Španielske kráľovstvo, Holandské kráľovstvo, Fínska republika, Spojené kráľovstvo Veľkej Británie a Severného Írska a Komisia Európskych spoločenstiev znášajú svoje vlastné trovy konania týkajúce sa odvolania.
            
         
               5.
            
            
               Dánske kráľovstvo, Holandské kráľovstvo, Švédske kráľovstvo, Spojené kráľovstvo Veľkej Británie a Severného Írska a Komisia Európskych spoločenstiev znášajú svoje vlastné trovy konania týkajúce sa konania na prvom stupni.
            
         
      (1)  Ú. v. EÚ C 115, 14.5.2005.